b'\n_START_ARTICLE_\nMauno Honkanen\n_START_PARAGRAPH_\nMauno Honkanen (s.1931) on suomalainen hopeasepp\xc3\xa4, taiteilija ja muotoilija._NEWLINE_Honkanen opiskeli ja valmistui Taideteollisuusopistosta. H\xc3\xa4n ty\xc3\xb6skenteli Koruteollisuus Tillanderilla taiteilijana ja taiteellisena johtajana vuosina 1959\xe2\x80\x931989. Honkanen on suunnitellut Tillanderille T\xc3\xa4hk\xc3\xa4-ruokailuv\xc3\xa4linesarjan, joka sai alun h\xc3\xa4nen suunnittelemastaan joululusikasta. Honkanen tunnetaan pelkistetyn tyylin edustajana. H\xc3\xa4n on my\xc3\xb6s suunnitellut k\xc3\xa4\xc3\xa4tyj\xc3\xa4 ja taidemitaleja._NEWLINE_Honkanen on suunnitellut my\xc3\xb6s Sein\xc3\xa4joella Kapernaumin liikenneympyr\xc3\xa4ss\xc3\xa4 olevan Yritt\xc3\xa4jyyden monumentti -patsaan vuodelta 2005. Lis\xc3\xa4ksi h\xc3\xa4n on suunnitellut valtakunnallisen Yritt\xc3\xa4j\xc3\xa4palkinnon palkintoreliefin.'